እናበሉ ሕሹኽሹኽ ይብሉ ነበሩ። መንግስቱ ነዛ ሕሹኽሹኽታ እንተደኣ ሰሚዕዋ ኣይምሕሮምን። መዓርጎም ንመቐስ፤ ግንባሮም ከኣ ኣደዳ ጥይት እዩ ክገብሮ፤ ቅድሚ ሕዚ'ውን ዝገበሮ እንድዩ። ታሪኽ ብርጋዲየር ጀነራል ታሪኩ አይኔ ዝፈልጥ፡ ንመንግስቱ ኣይዳፈርን። መንግስቱ ከይሰምዐ ግን፡ እቶም ጀኔራላት ከምዚ እናበሉ የዕጎምጉሙ ነይሮም። ‘ማርያም ሰባ’፡ ካብ ጓል ናብ ጓል ኣንስተይቲ ኢትዮጵያ ካብ ዓለም ዝበዝሐ ቁጽሪ ተመዛበልቲ ዘለውዋ ሃገር ተባሂላ 'ቁጠባ እታ ሃገር ተደቝሱ፣ ህዝቢ ጠምዩ'ሎ፣ ወተሃደር ደረቕ ብሽኩቲ እናበልዐ እዩ ዝዋጋእ ዘሎ። እቲ ወተሃደር ደቁን በዓልቲ ቤቱን ክርእይ እኳ ኣይፍቀደሉን። እቲ ኣብ ሰሜን ዘሎ ጸገም እውን እንተኾነ ብፖለቲካ እምበር ብኣፈሙዝ ድዩ ዝፍታሕ?" እናበሉ የዕጎምጉሙ። መንጉስቱ ግን 'ኩሉ ነገር ናብ ግንባር' እናበለ ነቲ ኲናት ደፍኣሉ። ኣብ ልዕሊኡ ከኣ፡ ካብ ንኣዘዝቲ ሰራዊት፡ ንካድራቱ ይኣምን። ምንጪ ስእሊ, Getty Images መግለጺ ስእሊ, ግንቦት 1983 ኣብ ትግራይ፤ መንግስቱ ሃይለማርያም ናብ ዙምባብዌ ድሕሪ ምህዳሙ፡ ኣብ ቀይሕ መስቀል ንወተሃደራት ደርግ መግቢ እትሰርሕ ሰበይቲ። "እዚ ሰብኣይ ዘይሰምዓና እንተድኣኾይኑ፡ ንምንታይ ዘይንኣልዮ?" በሉ እቶም ጄነራላት፤ ሰብ ከይሰምዖም። ዕልዋ መንግስቲ ንምክያድ ሃይሃይታ ኮይኑ። ነዚ ድማ እዩ፤ 8 ግንቦት ንመንግስቱ ከፋንውዎ ዘለዎም። ምስ ሻዕቢያ ናብ ልዝብ ክእቶ ኣለዎ። ምድላው ናይዚ ልዝብ፡ ሻለቃ ዳዊት ወልደጊዮርጊስ ድሮ ኣብ ደገ ጀሚርዎ ኣሎ። ነዚ ድማ እዮም እቶም ጀነራላት፡ ንመንግስቱ ናብ ምብራቕ ጀርመን ከፋንውዎ … ማለት ንሓዋሩ ከፋንውዎ ተሃንጥዮም ዝጽበዩ ዘለዉ። ቅድሚ 30 ዓመት ከምዛ ሎሚ፤ ረፋድ ንመራሒኻ ምፍናው ንቡር እዩሞ፡ ጀነራላት የማነ ጸጋም ተኣኪቦም ንመንግስቱ "ጓድ ሊቀመንበር ብሰላም (ኣ)ይምለስካ" ክብሉ ዓጀብዎ። መንግስቲ ነታ ብልጭ ኢላ ህልም እትብል ፍሽኽትኡ እናርኣየ ተሰናበቶም። ምንጪ ስእሊ, Getty Images እቲ ዝገርም ከኣ … ኣብቲ መሰነይታ ጀኔራል መርእድ ንጉሴ ኣይተረኸበን። ግዜ ስኢኑ ክበሃል ይከኣል ይኸውን። ምኽንያቱ ዘበን ኲናት እዩ… ኩሉ እዩ ዝህወኽ። ሓላፊ ድሕነት ኮ/ል ተስፋዮ ወልደስላሴ ግን ከይጠርጠረ ኣይተርፍን። "መርእድ እንታይ ኮይኑ ተሪፉ?" ጀነራል መርእድ፡ ኣብታ ሰዓት ንሳ ኣብ ውሽጢ ሚኒስትሪ ምክልኻል፤ ፊት ሆቴል ኢትዮጵያ፤ ኣብ ጥቃ ኣምባሳደር ሲኒማ ኣብ ዝርከብ ቤት ጽሕፈቱ ኮይኑ፡ ድርሰት ዕልዋ መንግስቲ ይጽሕፍ ነበረ። ንመንግስቱ ዘሳፈረት ነፋሪት ንምንታይ ዘይተባረዐት?
